Μπιριάνι

Το μπιριάνι είναι ένα πιάτο με ρύζι (συχνά μπασμάτι) και κρέας ή λαχανικά στα οποία προστίθενται αρωματικά μπαχαρικά. Το πιάτο έχει πλούσια ιστορία, με τις ρίζες του να ανάγονται στην Περσία και την εποχή των Μουγκάλ, και τώρα συναντάται σε διάφορες περιοχές με μοναδικές παραλλαγές. Έχει γίνει ένα δημοφιλές εορταστικό πιάτο στη Νότια Ασία, καθώς και ένα ευρέως πωλούμενο φαγητό του δρόμου.

Ο όρος μπιριάνι προέρχεται από τη φράση στα φαρσί περσικά «birinj biriyan», που σημαίνει «τηγανητό ρύζι». Το μπιριάνι καταγράφηκε για πρώτη φορά στην Ινδία, στην περιοχή Ντέκαν του νότου, γεγονός που υποδηλώνει ότι μεταφέρθηκε εκεί από εμπόρους μέσω θαλάσσιας οδού. Παραλλαγές του πιάτου βρίσκονται επίσης στη Σρι Λάνκα, στη Μαλαισία, στην Ταϊλάνδη και στο Ομάν. Οι σεφ της Νότιας Ασίας θεωρούν το μπιριάνι ένα ήπιο πιάτο, κατάλληλο για όσους είναι ευαίσθητοι στο καυτερό φαγητό.

 Παραπομπές 

Κατηγορία:Περσία
Κατηγορία:ινδική κουζίνα
Κατηγορία:πακιστανική κουζίνα